open-index/open-wikipedia-markdown huggingface dataset:
802 Naval Air Squadron

**802 Naval Air Squadron** (**802 NAS**) oli Britannian kuninkaallisen laivaston ilmavoimien lentolaivue.

## Palvelus
802 laivue perustettiin 3. huhtikuuta 1933 yhdistämällä 408 ja 409 lentueet kalustonaan 9 Hawker Nimrodia ja 3 Hawker Ospreyta. Laivue siirrettiin ''HMS Gloriousille'' Välimeren laivastoon. Laivue palasi Englantiin tukialuksen siirtyessä telakalle 1934. Laivue oli hetken aikaa sijoitettuna ''HMS Courageousille'', kunnes *Glorious* palasi palvelukseen Välimerelle. Laivueen kalustoksi vaihdettiin toukokuusta 1939 alkaen 12 Gloster Sea Gladiatoria.

### Toinen maailmansota
Toisen maailmansodan syttyessä laivue palveli edelleen *Gloriousilla* kalustonaan Gloster Sea Gladiatorit. Laivue tuhoutui Saksan laivaston taisteluristeilijöiden ''Scharnhorstin'' ja ''Gneisenaun'' upottaessa lentotukialuksen 8. kesäkuuta 1939 Norjan rannikolla.

Laivue perustettiin uudelleen 21. marraskuuta 1940 804 laivueen lentueesta RNAS Hatstonissa kalustonaan 12 Grumman Martlettia. Laivue jaettiin kahtia ja sijoitettiin heinä-elokuussa 1941 *[[HMS Audacity]]lle* ja ''HMS Argukselle''. *Argukselle* sijoitettu B-lentue (802B) siirrettiin ''HMS Victoriousille''. Laivue kasattiin *Audacitylle* ja se tuhoutui seuraavan kerran *Audacityn* upotessa 21. joulukuuta 1941 Saksan laivaston sukellusveneen *U-741*:n torpedoitua sen.

Laivue perustettiin uudelleen 1. helmikuuta 1942 RNAS Yeoviltonissa kalustonaan kuusi Hawker Sea Hurricanea. Laivue siirrettiin syyskuussa ''HMS Avengerille''  yhdessä 883 laivueen kanssa suojaamaan Jäämeren saattuetta PQ18:a. Saattue oli ensimmäinen, minkä suojana oli saattuetukialus. Laivueen palattua Englantiin syyskuussa sen kalustoksi vaihdettiin yhdeksän Hawker Sea Hurricane IIb:tä. Kaluston vaihdon jälkeen laivue palasi *HMS Avengerille* suojaamaan Pohjois-Afrikan maihinnousua. Kolmannen kerran laivue menetettiin *Avengerin* upotessa *U-155*:n torpedoimana 15. marraskuuta 1942.

Laivue perustettiin uudelleen 1. toukokuuta 1945 RNAS Arbroathissa kalustonaan 24 Supermarine Seafire L.III -konetta. Laivueen kalusto vaihdettiin elokuussa kahteentoista Seafire XV koneeseen. Laivue lakkautettiin muutama vuosi sodan päättymisen jälkeen.

## Lähteet
*
*
*
*

### Viitteet
Bretagnen lippu

**Bretagnen lippu** eli **Gwenn ha Du** () on Bretagnen alueen (*région*) lippu, jonka suunnitteli bretagnelaisnationalisti Morvan Marchal vuonna 1923. Lippu pohjautuu Yhdysvaltain ja Kreikan lippuihin.

Siinä on yhdeksän vaakaraitaa väreiltään musta-valkoinen ja sen vasemmassa ylänurkassa olevassa kentässä on musta-valkoinen kärpännahkakuviointi. Lipun vasemman ylänurkan kenttä viittaa Bretagnen herttuakuntaan. Lipun mustat raidat kuvaavat herttuakunnan ranskankielisiä hiippakuntia: Dol, Nantes, Rennes, Saint-Malo ja Saint-Brieuc, kun taas valkoiset kuvaavat herttuakunnan bretoninkielisiä hiippakuntia: Trégor, Léon, Cornouaille ja Vannes.
Mizuho (asema)

**Mizuho** () on Japanin omistama asema Kuningatar Maudin maalla, Antarktiksella. Asema avattiin vuonna 1970, ja se sijaitsee 270 km kaakkoon Japanin tutkimusasema Showasta. Asemaa hallinnoi National Institute of Polar Research. Mizuho sijaitsee 2&nbsp;230 metrin korkeudella merenpinnan tasosta.

Laitoksen tutkimusalaan kuuluvat muun muassa meteorologia ja glasiologia. Asema on ollut suljettuna vuodesta 1987 lähtien.

## Katso myös
* Asuka
* Showa

## Lähteet

## Aiheesta muualla
* National Institute of Polar Research
Ingen (kylä)

**Ingen** on kylä Burenin kunnassa Gelderlandin provinssissa Alankomaissa. Vuoden 2024 alussa Ingenissä oli 1 065 asukasta, joista miehiä oli 510 ja naisia 555.

Linnuntietä Ingenistä on matkaa..

* ..Ganzertiin 1,1 kilometriä
* ..Hoog Kanaan 1,1 kilometriä
* ..Klinkenbergiin 1,1 kilometriä
* ..Luchtenbergiin 1,1 kilometriä
* ..Zevenmorgeniin 1,1 kilometriä
* ..Elstiin 2,2 kilometriä
* ..Ommereniin 2,2 kilometriä
* ..Den Engiin 2,2 kilometriä
* ..Eck en Wieliin 2,3 kilometriä
* ..Bontemorgeniin 2,3 kilometriä
* ..ja Burenin kunnan keskukseen Maurikiin 4,6 kilometriä.

Ingenin nähtävyyksiin kuuluu muun muassa vuonna 1893 rakennettu Op Hoop Van Beter -tuulimylly. Kylässä on myös kirkko.

## Lähteet

## Aiheesta muualla
Santeri Latvala

**Santeri Latvala** (s. 25. helmikuuta 1991) on suomalainen koripalloilija, joka edustaa koripallon I-divisioonassa pelaavaa Kristika Turkua. Bisonsia/Loimaan Korikonkareita Latvala on edustanut myös kaudet 2010–2012. Tätä ennen hän pelasi kolme kautta Kauhajoen Karhussa. 186 cm pitkän Latvalan kasvattajaseura on Vimpelin Veto.

## Pelaajaura
Latvala aloitti koripalloharrastuksensa kasvattajaseurassaan Vimpelin Vedossa. Vedosta Latvala siirtyi Lapuan Korikobriin, jossa hän pelasi muutamia vuosia juniorisarjoja. Kaudeksi 2007–2008 Kauhajoen Karhu kiinnitti 16-vuotiaan Latvalan Korisliigaan nousseeseen miesten edustusjoukkueeseen neljän vuoden sopimuksella.

Tulokaskaudellaan miesten pääsarjassa Latvala ei saanut vielä otteluissa paljoa vastuuta ja hänen pistekeskiarvonsa 22 ottelussa jäikin 0,6 pisteeseen. Hän teki pääsarjatason henkilökohtaiseksi piste-ennätyksekseen viisi pistettä 29. helmikuuta 2008 vierasottelussa Lappeenrannan NMKY:tä vastaan. Karhu hävisi Korisliigan runkosarjan ja putosi siten seuraavaksi kaudeksi takaisin I-divisioonaan. Kaudella 2008–2009 Latvalan vastuu I-divisioonassa pelanneessa joukkueessa kasvoi ja Karhun voittaessa runkosarjan hän teki pelaamissaan 17 runkosarjan ottelussa pisteitä 4,6 ottelua kohti ja saavutti levypalloja 1,5 ottelua kohti. Myös I-divisioonan pudotuspelit päättyivät Karhun voittoon ja siten joukkueen suoraan nousuun Korisliigaan. Latvalan vastuu pudotuspeleissä jäi kuitenkin pieneksi ja hän teki ainoastaan 0,3 pistettä ottelua kohti. Latvala pelasi kaudella 2008–2009 miesten I-divisioonan ohessa A-poikien SM-sarjaa Korikobrien joukkueessa 15,3 pisteen keskiarvolla.

## Tilastot
### Runkosarja

### Pudotuspelit

* *O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
Suomen Koripalloliiton tilastopalvelu

### Viitteet
Australian puolustusvoimat

**Australian puolustusvoimat** () on Australian puolustuksesta vastaava sotilasorganisaatio, jonka muodostavat maavoimat, merivoimat ja ilmavoimat. Sillä on 53&nbsp;000 kokoaikaisessa aktiivipalveluksessa olevaa sotilasta ja 20&nbsp;000 reserviläistä, joten se on Oseanian alueen suurin kansallinen armeija, mutta se on huomattavasti pienempi kuin useimpien Aasian maiden asevoimat. Perustuslain mukaan asevoimien ylipäällikkö on kenraalikuvernööri, mutta lain mukaan pääministeri valvoo asevoimia.

## Historia
Australialla on ollut puolustusvoimat vuodesta 1901 lähtien.

### Ensimmäinen maailmansota
Australian kuninkaallisen armeijan (*Australian Imperial Force*) sotilaat taistelivat ensimmäisessä maailmansodassa vapaaehtoisina osana brittien johtamaa Australian ja Uuden-Seelannin armeijakuntaa.

### Meneillään olevat operaatiot

Syyskuussa 2008 Australialla oli noin 3&nbsp;500 sotilasta tehtävissä ulkomailla, joista Afganistanissa on 1&nbsp;080, Irakissa noin 1000, Itä-Timorissa rauhanturvatehtävissä 750, Salomonsaarilla 140 ja Lähi-idässä sekä Afrikassa 52 sotilasta.

## Lähteet

## Aiheesta muualla

*Puolustusministeriön sivusto
Romanttinen tie

**Romanttinen tie** () on tie Etelä-Saksassa Baden-Württembergissä ja Baijerissa. Tie tulee Würzburgin ja Füssenin välille. Tien varrelta löytyy myös maailmankuulu Neuschwansteinin linna ja Wiesin pyhiinvaelluskirkko.

## Paikkoja tien varrella

* Würzburg
* Tauberbischofsheim
* Lauda-Königshofen
* Bad Mergentheim
* Weikersheim
* Röttingen
* Creglingen
* Rothenburg ob der Tauber
* Schillingsfürst
* Feuchtwangen
* Dinkelsbühl
* Wallerstein
* Nördlingen
* Harburg
* Donauwörth
* Augsburg
* Friedberg
* Kaufering
* Landsberg am Lech
* Hohenfurch
* Schongau
* Peiting
* Rottenbuch
* Wildsteig
* Steingaden (jossa sijaitsee Wiesin pyhiinvaelluskirkko)
* Halblech
* Schwangau (jossa sijaitsee Neuschwanstein ja Schloss Hohenschwangau)
* Füssen

## Aiheesta muualla

*Viralliset sivut
Salaheddine Sbai

**Salaheddine Sbai** (s. 21. elokuuta 1985 Rabat) on marokkolais-belgialainen jalkapalloilija, pelipaikaltaan vasen laitapuolustaja. 

## Maajoukkueura
Sbai pelasi ensimmäisen maaottelunsa Marokon paidassa 11. lokakuuta 2008.

## Lähteet

## Aiheesta muualla
* Salaheddine Sbai Weltfussball.dessä 
* Salaheddine Sbai transfermarkt.atissa 
* Salaheddine Sbain profiili LFP:ssä
Richard Lundy

**Richard James "Dick" Lundy** (14. elokuuta 1907 Michigan, Yhdysvallat – 7. huhtikuuta 1990 San Diego, Kalifornia, Yhdysvallat) oli yhdysvaltalainen Disneyn studioilla toiminut animaattori ja elokuvaohjaaja, joka loi sarjakuva- ja piirroshahmo Aku Ankan yhdessä Walt Disneyn kanssa.

Lundy toimi animaattorin urallaan 33. animaatiossa. Hän oli tekemässä muun muassa animaatioita ''Viisas Kana Kananen'' ja ''Höyrylaiva Ville''.
Concordia (asema)

**Concordia** on vuonna 2005 avattu ympärivuotinen tutkimusasema Etelämantereella. Asema sijaitsee 3&nbsp;233 metriä merenpinnan yläpuolella ja 560 kilometrin päässä Vostok-tutkimusasemalta. Etelänavalle on matkaa 1&nbsp;670 kilometriä. Asema sijaitsee Australian itselleen vaatimalla Antarktiksen alueella.

Asema toimii ympärivuotisesti ja suurin osa työntekijöistä on kotoisin Ranskasta ja Italiasta. Concordian asemalla tutkitaan muun muassa glasiologiaa ja astronomiaa. Alue on yksi maapallon kylmimmistä: vuoden keskilämpötila on noin −54&nbsp;°C ja talvella lämpötilat voivat hyvinkin laskea −80 °C:seen. Kaikesta huolimatta alueella ei esiinny kovinkaan voimakkaita tuulia: tyypillinen tuulen nopeus talvella on vain 2,8 m/s.

## Lähteet

## Aiheesta muualla

* http://www.concordiabase.eu/
Avoin kirje

**Avoin kirje** on kirje, joka on tarkoitettu laajan yleisön luettavaksi tai kirje, joka on kirjoitettu henkilökohtaiseksi kirjeeksi, mutta sitä kuitenkin levitetään tarkoituksella laajalle yleisölle.

Avoimet kirjeet on tavallisesti kirjoitettu tietylle henkilölle tai yhteisölle, mutta ne kuitenkin julkistetaan sanomalehtien tai muun median kautta. Erityisen yleisiä ovat kriittiset avoimet kirjeet poliittisille päätöksentekijöille. Tarkoituksena voi olla esimerkiksi kannan esittäminen, toimenpiteen vaatiminen, laajan julkisen keskustelun käynnistäminen tai päättäminen, sekä huumori.

## Esimerkkejä avoimesta kirjeestä
*William Bantingin *Letter on Corpulence Addressed to the Public* -kirjanen vuodelta 1863, jossa tehtiin vähähiilihydraattista ruokavaliota tunnetuksi
*Émile Zolan Ranskan presidentti Félix Faurelle osoittama avoin kirje *[[J’accuse…!]]*, joka julkaistiin 13. tammikuuta 1898 *[[L'Aurore]]*-lehdessä Dreyfusin tapauksen johdosta

## Katso myös
*Myllykirje
Onni Murto

**Onni Urho Hyyryläinen** myöh. **Murto** (käytti Saksassa peitenimeä **Juho Salo**), () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Hän osallistui myöhemmin talvisodassa Viipurin puolustukseen.  

## Perhe ja koulutus
Hyyryläisen vanhemmat olivat konttoristi Ronald Hyyryläinen ja Ellen Maria Forss. Hänet vihittiin avioliittoon vuonna 1923 Elviira Sofia Holopaisen kanssa. Hän kävi kuusi luokkaa Viipurin suomalaista reaalilyseota. 

## Jääkärikausi

Hyyryläinen työskenteli maatalousharjoittelijana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 19. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hyyryläinen jäi Saksaan pataljoonan lähdettyä takaisin Suomeen helmikuussa vuonna 1918. 

## Paluu Suomeen
Hyyryläinen palasi takaisin Suomeen 19. maaliskuuta 1919, mutta ei osallistunut itse sisällissotaan taistelevissa joukoissa. Hän toimi myöhemmin liikemiehenä vuosina 1919–1924, jona aikana hän vaihtoi sukunimensä vuonna 1920 Murroksi. Murto työskenteli pienviljelijänä Raivolassa vuosina 1924–1934 ja oli sen jälkeen talonmiehenä Viipurissa. 

## Talvi- ja jatkosota
Murto osallistui talvisotaan joukkueen varajohtaja Viipurin Vartiopataljoonassa ja osallistui taisteluihin Länsi-kannaksella ja Viipurinlahdella. Välirauhan aikana hän jatkoi aluksi samassa tehtävässä, josta hänet myöhemmin siirrettiin Elintarvikevarikko l:een. Jatkosodan puhjettua hänet komennettiin kiväärijoukkueenjohtajaksi Jalkaväenkoulutuskeskus 1:een, josta hänet siirrettiin vuonna 1942 tarkastuspiirin päällikön apulaiseksi Sotavankileiri 6:een. Vuonna 1942 hänet siirrettiin Itä-Karjalan Sotilashallinnon esikuntaan palkanmaksajaksi, missä tehtävässä hän toimi sodan loppuun saakka. Sotien jälkeen Murto keskittyi harrastukseensa kirjallisuuden kääntämiseen. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Heikki Wala

**Heikki Matti Wala** (22. elokuuta 1948 Suolahti – 29. marraskuuta 2021 Uusikaupunki) oli suomalainen koripallovalmentaja. Hän oli myös kokoomuksen jäsen ja oli Uudenkaupungin kaupunginhallituksen puheenjohtaja.

## Ura
Wala aloitti Uudenkaupungin Urheilijoiden koripallotoiminnan vuonna 1974. Vuodet 1974–1976 hän oli seuran miesten joukkueen päävalmentaja. Vuodet 1983–1999 Wala toimi seuran toiminnanjohtajana. Paluun miesten valmentajaksi hän teki joulukuussa 1984. Wala valmensi Uudenkaupungin Urheilijat SM-pronssille vuosina 1985, 1987 ja 1992. Hänen johdollaan seura voitti SM-kultaa vuonna 1990. Suomen cupissa Wala valmensi seuran kaksi kertaa mestariksi vuosina 1986 ja 1988. Hän lopetti päävalmentajana vuonna 1994. Tämän jälkeen hän toimi vielä lyhyen ajan päävalmentajana kaudella 1996–1997.

## Saavutukset valmentajana
* Suomen-mestaruus: 1990
* SM-pronssia: 1985, 1987 ja 1992
* Suomen cup: 1986 ja 1988
* Korac Cupiin ja Saporta Cupiin pääsy

## Lähteet

## Aiheesta muualla
*Heikki Walan muistokirjoitus Helsingin Sanomissa
Fulcanelli

**Fulcanelli** oli ranskalainen alkemisti ja kirjailija, jonka todellisesta henkilöllisyydestä kiistellään edelleen. Pseudonyymi *Fulcanelli* on sanaleikkiä roomalaisen tulenjumalan nimestä Vulcan ja hepreankielisestä jumalaa tarkoittavasta sanasta Ēl. Häntä kutsutaan myös Mestarialkemistiksi. Fulcanelli tulkitsee *Le Mystere des Cathedrales* -kirjassaan keskiaikaisten katedraalien alkemiallista symboliikkaa. Fulcanellin elämään ja työhön liittyy paljon ratkaisemattomia mysteerejä, kuten hänen katoamisensa vuonna 1926 ja irralliset ilmestymisensä vuosina 1937 ja 1953. Hänellä oli yksi oppilas, Eugène Canseliet.

Fulcanelli on kirjoittanut kaksi kirjaa:
**Le Mystere des Cathedrales (Katedraalien mysteerit)* kirjoitettu 1922 ja julkaistu Pariisissa 1926.
**Les Demeures Philosophales* julkaistu Pariisissa 1929.
Smash Lab

**Smash Lab** on Discovery Channelilla pyörinyt yhdysvaltalainen tv-sarja. Ohjelmassa testataan jokapäiväiselle teknologialle erilaisia käyttötapoja ja tutkitaan kuinka elämisestä voisi tehdä turvallisempaa parantelemalla teknologiaa.

## Aiheesta muualla

* Sarjan kotisivut
* http://dsc.discovery.com/tv/smash-lab/about/about.html
Serkiä

**Serkiä** (; vuosina 1918–2016 *Volotarkka*, ven. Волода́рский, *Volodarski*) on historiallinen kaupunginosa Pietarin Kraasselan piirissä Venäjällä. Se sijaitsee samannimisen rautatielaiturin ympärillä kaupungin lounaisosassa. Vuoteen 1918 saakka nimenä oli *Sergijeva pustyn* lähellä sijainneen samannimisen luostarin mukaan. Myöhempi nimitys oli annettu venäläisen vallankumouksellisen V. Volodarskin kunniaksi.

1700-luvun alussa seudulla sijaitsi keisarinna Jekaterina Ivanovnan kartano. 1730-luvun alussa keisarinna Anna Ivanovna lahjoitti sen Troitse-Sergijeva lavran igumenille, joka perusti paikalle samannimisen erakkoluostarin. Rautatien valmistuttua vuonna 1857 seudulle syntyi huvila-asutus. Leningradin piirityksen aikana alue oli saksalaisten hallussa Suomenlahden etelärantaa myöten. Vuonna 1963 taajama liitettiin Leningradiin. Vuonna 1857 valmistuneen Nicholas Benois’n suunnitteleman rautatie-aseman lähellä on Venäjän kansalaissodan ja Leningradin piirityksen aikaisia joukkohautoja.

## Lähteet
Henryk Gruth

**Henryk Gruth** (s. 2. syyskuuta 1957 Ruda Śląska, Puola) on yksi kaikkien aikojen maineikkaimmista puolalaisista jääkiekkoilijoista. Puolustajana pelannut Gruth edusti kotimaassaan GKS Katowicea ja GKS Tychya. Hän ehti pelata myös kauden Sveitsissä ZSC Lionsissa, jossa saavutti 7 maalia ja 19 syöttöä.

## Maajoukkue
Puolan jääkiekkomaajoukkueessa Gruth pelasi vuosien 1980, 1984, 1988 ja 1992 talviolympialaisissa sekä 17 kertaa MM-kisoissa. Maataan hän edusti kaikkiaan 248 kertaa ja keräsi maaotteluissa 109 tehopistettä.

## Saavutuksia
* IIHF Hall of Fame vuonna 2006.

## Aiheesta muualla
* Gruthin pelaajaprofiili sivustolla eurohockey.net
* Gruthin pelaajaprofiili sivustolla sports-reference.com
Mustajoki (Pietari)

**Mustajoki** () on joki Pietarin kaupungin alueella Venäjällä. Sen aikaisempia nimiä ovat *Vihojoki*, *Vihonoja* ja *Koivuoja*. Suomalainen *Mustajoki* mainitaan asutuksen nimenä vuonna 1770.

Joki saa alkunsa Kolomäen lähellä sijaitsevasta Pitkäjärvestä (ven. Долгое, *Dolgoje*) ja laskee Suureen Nevkaan Mantereen tienoilla. Sen pituus on 8,1 kilometriä ja leveys alajuoksulla lähes 20 metriä.

Mustanjoen rannalla sijaitsee Aleksandr Puškinin ja Georges d'Anthèsin kaksintaistelupaikka muistomerkkeineen. Joen suun lähellä on Vyborgskaja-hotelli ja Tšornaja Retškan metroasema.

## Lähteet

## Aiheesta muualla
* Mustajoki Pietari-tietosanakirjassa
Lierot

**Lierot** (Lumbricidae) on harvasukasmatoihin kuuluva heimo, johon kuuluvia lajeja ovat muun muassa kasteliero ja tunkioliero.

## Suomessa tavattavat lajit

* Multaliero (*Allolobophora rosea*)
* Viherliero (*Allolobophora chlorotica*)
* Peltoliero (*Aporrectodea caliginosa*)
* Metsäliero (*Dendrobaena octaedra*)
* Punaliero (*Dendrodrilus rubidus*)
* Viemäriliero (*Dichogaster bolaui*) (ei luonnonvaraisena)
* Tunkioliero eli kompostiliero (*Eisenia fetida*)
* Ruskoliero (*Lumbricus castaneus*)
* Onkiliero (*Lumbricus rubellus*)
* Kasteliero eli kastemato (*Lumbricus terrestris*)
* Harmaaliero (*Octolasion tyrtaeum*)

## Sukuja
*Allolobophora 
*Allolobophoridella
*Aporrectodea
*Avelona
*Bimastos
*Cataladrilus
*Cernosvitovia
*Dendrobaena
*Dendrodriloides
*Dendrodrilus
*Diporodrilus
*Tunkiolierot (*Eisenia*)
*Eiseniella
*Eisenoides
*Eophila
*Ethnodrilus
*Eumenoscolex
*Fitzingeria
*Gatesona
*Healyella
*Helodrilus
*Iberoscolex
*Italobalkaniona
*Kritodrilus
*Lumbricus
*Murchieona
*Octodriloides
*Octodrilus
*Octolasion
*Orodrilus
*Perelia
*Postandrilus
*Proctodrilus
*Prosellodrilus
*Riphaeodrilus
*Satchellius
*Scherotheca
*Spermophorodrilus
*Zophoscolex

## Aiheesta muualla
*Laji.fi: Lierot (''Lumbricidae'')
*Agronet.fi: Lierot
*ITIS: Lumbricidae
Pulkkala

**Pulkkala** (myös *Pulkova*, ) on historiallinen kaupunginosa Pietarissa Venäjällä. Se sijaitsee kaupungin eteläosassa Pulkkalanmäen (ven. Пулковские высоты, *Pulkovskije vysoty*) ympäristössä.

Pulkkalan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Myöhemmin se koostui kahdesta osasta: Ylä- eli Suuresta Pulkkalasta (ven. Большое Пулково, *Bolšoje Pulkovo*) ja Ala-Pulkkalasta (ven. Подгорное Пулково, *Podgornoje Pulkovo*). Venäläisten asuttamien kylien lähellä sijaitsivat Venjoen seurakuntaan kuuluneet inkerinsuomalaiset Pulkkalan kolkan kylät: Hietakylä eli Hiekkylä (ven. Пески, *Peski*), Hällölä (ven. Галлерово, *Gallerovo*), Kelola (ven. Кокколево, *Kokkolevo*), Kiiskilä (ven. Кискино, *Kiskino*), Penttilänmäki eli Korkeamaa (ven. Пенти, *Penti*), Pieni-Kattilaisi (ven. Малое Катлино, *Maloje Katlino*), Pulkkalan Kapasi (ven. Верхнее Койрово, *Verhneje Koirovo*), Rajakivi (ven. Камень, *Kamen*), Rusila eli Rusinautio (ven. Гонгози, *Gongozi*), Sintosi eli Kolmikanta (ven. Синда, *Sinda*) ja Uusikylä (ven. Нижнее Койрово, *Nižneje Koirovo*). Pienessä-Kattilaisissa, Rajakivellä ja Uudessakylässä asui myös ortodoksisia inkerikkoja. Kylät tuhoutuivat toisen maailmansodan aikana.

1700-luvulla alueen kautta rakennettiin Pietarin ja Tsarskoje Selon välinen maantie (nykyinen Pulkovskoje šosse), jonka ympärille istutettiin puistoja. Vuonna 1839 perustettiin Pulkovon tähtitieteellinen observatorio. Vuonna 1941 Pulkkalanmäen puolustuslinjalla pysäytettiin Leningradiin hyökänneet saksalaisjoukot. Alue liitettiin Leningradin kaupunkiin vuonna 1973.

Pulkkalasta ovat saaneet nimensä Pulkovon lentoasema ja suomalaisten 1980-luvun alussa rakentama Pulkovskaja-hotelli. 

## Lähteet

## Aiheesta muualla
* Pulkkala Pietari-tietosanakirjassa
Ville Mauranen

**Vilhelm (Ville) Mauranen** () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Hän osallistui vielä vanhoilla päivillään talvisotaan joukkueenjohtajana rintamajoukoissa.  
 
## Perhe ja koulutus
Maurasen vanhemmat olivat Iivana Mauranen ja Outi Höttönen. Hänet vihittiin avioliittoon vuonna  1919 Lyyli Elisabeth Knuuttilan kanssa. Mauranen kävi kaksi luokkaa Nurmeksen yhteiskoulua ja kauppakoulun. 

## Jääkärikausi

Mauranen työskenteli konttoristina Nurmeksessa, Kuopiossa ja Mikkelissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 8. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin 28. maaliskuuta 1917 Altonan työosastoon, josta hänet laskettiin edelleen siviilitöihin Saksaan elokuussa vuonna 1917. 

## Sisällissodan jälkeinen aika
Mauranen palasi takaisin Suomeen sisällissodan jälkeen 28. heinäkuuta 1918 ja astui sen jälkeen armeijan palvelukseen 18. syyskuuta 1918. Hänet sijoitettiin armeijaan joukkueenjohtajaksi Itä-Suomen jalkaväkirykmentti 5:n 7. komppaniaan, josta hänet siirrettiin 1. lokakuuta 1918 Sortavalan rajavartioryhmän 3. pataljoonaan. Armeijasta Mauranen erosi 12. helmikuuta 1919 ja ryhtyi sen jälkeen järjestämään Repolan suojeluskuntaa. Mauranen toimi 7. toukokuuta 1919 - 19. lokakuuta 1920 välisen ajan W. Karjalan toimituskunnan määräyksestä Repolan-Porajärven ja lintujärven suojeluskuntain piiripäällikkönä. Hän osallistui myös Porajärven ja Lintujärven valtauksiin, missä hän haavoittui elokuussa vuonna 1919. Myöhemmin hän työskenteli Oy Agroksen koneosaston johtajana vuosina 1920 – 1923 ja Alfa-Laval oy:n piiritarkastajana vuosina 1925 – 1937 sekä oli Valtion patruunatehtaan palveluksessa vuosina 1931 - 1932 ja Helsingin sotilaspiirin ylimääräisenä kanslistina vuosina 1932 – 1935, jonka jälkeen hän työskenteli vuosina 1936 – 1937 Jaakkiman varuskuntapesulan johtajana. Myöhemmin hän työskenteli maanviljelijänä Iisalmen maalaiskunnassa.  

## Talvi- ja jatkosota
Mauranen osallistui talvisotaan joukkueenjohtaja Jalkaväkirykmentti 67:n II pataljoonan 5. komppaniassa ja osallistui taisteluihin Tammisuolla ja Kärstilässä. Välirauhan aikana hän toimi Jalkaväkirykmentti 67:n Kevyen Kolonnan johtajana. Jatkosotaan Mauranen ei osallistunut vaan hän siirtyi Iisalmen maalaiskuntaan jatkamaan maanviljelystä. Hänet haudattiin Iisalmen maalaiskuntaan. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Savva Tševakinski

**Savva Ivanovitš Tševakinski** (), (1713 Veškin kylä Toržokin lähellä, Moskovan Venäjä – noin 1774–1780 ilmeisesti Pietari, Venäjän keisarikunta) oli suurin venäläinen barokin aikakauden arkkitehti heti italialaisen Bartolomeo Rastrellin jälkeen.

Hän oli syntyjään köyhästä vanhasta aatelisperheestä. Savva Tševakinski opiskeli vuodesta 1729 lähtien Meriakatemiassa ja vuodesta 1731 hän palveli Izmailovskin rykmentissä. Hän opiskeli arkkitehtuuria Ivan Korobovin johdolla vuosina 1732–1738. Vuosina 1741–1767 hän työskenteli Amiraliteettikollegion pääarkkitehtina ja vuosina 1755–1758 Venäjän keisarillisen tiedeakatemian arkkitehtina hän johti arkkitehtiluokkaa, jossa hänen opiskelijoittensa joukossa olivat mm. V. I. Baženov, ja I. E. Starov.

Tševakinskin tuotannossa 1600-luvun venäläisen rakennustaiteen perinteet yhdistyvät luontevasti länsimaiseen arkkitehtuuriin. Hänen päätöitään Pietarisa ovat Pyhän Nikolaoksen merikatedraali (1753–1762), kreivi I. I. Šuvalovin palatsi Italianskaja-kadulla, kreivi B. P. Šeremetevin palatsi Fontankalla (1750–1755) yhdessä F. S. Argunovin kanssa, Kunstkameran entisöinti tulipalon jälkeen ja Uuden Hollannin varastorakennukset (1765–1780) Valen-Delamot ja I. K. Gerard kanssa.

Savva Tševakinski laati myös Kronštadtin asemakaavan ja osallistui Tsarskoje Selon puistoalueiden suunnitteluun.  Vuonna 1745 hänet nimitettiin Giuseppe Trezzinin sijasta osallistumaan Katariinan palatsin laajennukseen Mihail Zemtsovin oppilaan, arkkitehti Andrei Vasiljevitš Kvasov (1720-1777 jälkeen) kanssa hänen työnsä valvojana. Hän teki monia merkittäviä muutoksia Kvasovin piirustuksiin. 

Vuonna 1767 Tševakinski jäi eläkkeelle ja asettui maakartanoonsa Tverin kuvernementin Novotoržskin kihlakunnan (nyk. Toržok) alueelle. Kolmekymmentäviisi vuotta väsymätöntä työtä ei tuonut arkkitehdille turvallista vanhuutta. Hän tarvitsi ja haki Amiraliteetin lautakunnalta palkkiota niistä töistään, jotka hyödyttivät valtiota, mutta joista ei oltu maksettu hänelle. Lautakunta viivästytti päätöstä ja vuonna 1774 Tševakinski joutui myymään osan maatilastaan.

Ei tiedetä tarkasti, milloin lahjakas, kaikkien unohtama arkkitehti kuoli. Suunnilleen tutkijat ovat osoittaneet, että tämä tapahtui vuosien 1774 ja 1780 välillä.

## Lähteet
Higashi-Matsushima

**Higashi-Matsushima** (, ’Itä-Matsushima’) on Japanin kaupunki Honshūn saarella Tōhokun alueella Miyagin prefektuurissa. Se sijaitsee Tyynenmeren rannikolla prefektuurin keskiosassa. Kaupunki rajautuu Ishinomakin- ja Matsushimanlahtiin, ja siihen kuuluu osa maisemiltaan kauniista Matsushiman alueesta. Asutus on keskittynyt Naruse- ja Jōjokien rannikkotasangoille. Higashi-Matsushimassa on 39&nbsp;572 asukasta (marraskuussa 2020) ja sen pinta-ala on 101,36 neliökilometriä.

Higashi-Matsushiman kaupunki perustettiin vuonna 2005, kun Narusen ja Yamoton maaseutukaupungit Monoun piirikunnasta liitettiin yhteen. Kaupunki kärsi merkittäviä vahinkoja vuoden 2011 Tōhokun maanjäristyksen aiheuttamassa tsunamissa, kun 1&nbsp;132 ihmistä sai surmansa ja 5&nbsp;519 asuinrakennusta tuhoutui kokonaan.

Higashi-Matsushimaa palvelee JR Higashi-Nihonin Senseki-linja.

## Kuvia

Tiedosto:嵯峨渓萱野崎Sagakei Kayano-saki - panoramio.jpg|Miyatojiman rantakallioita
Tiedosto:MatsushimaYondaikanOotakamori1.JPG|Näkymä Ōtakamorivuorelta
Tiedosto:Damage of Tsunami at Naruse.JPG|Tsunamin aiheuttama tulva vuonna 2011
Tiedosto:T-2 Blue Impluse (13780280444).jpg|Blue Impulse Matsushiman lentotukikohdassa


## Lähteet

## Aiheesta muualla

* Kaupungin internetsivut
Menneisyyden vangit (Itse valtiaiden albumi)

__NOTOC__
**Menneisyyden vangit** on Itse valtiaat -satiirisarjan hahmojen imitaatioäänillä tehty ensimmäinen musiikki-CD vuodelta 2002. CD sisältää 23 laulua, ja se pohjautuu tv-elokuvaan Itse valtiaat – Avaruusmusikaali sekä jaksoihin YKsta päivää ja Marginaalit haltuun.

Albumi debytoi Suomen virallisen listan sijalla 32, ja nousi seuraavalla listaviikollaan sijalle 31.

## Kappaleet
#Itse Valtiaat &ndash; 0:34
#Presidentti-instituutio &ndash; 0:37
#Pahat pojat &ndash; 2:49
#Sauvakävelyä ja tuulipukuja &ndash; 0:41
#Itälän ämmän poikkii &ndash; 2:42
#Sä tarviit meidän luvan! &ndash; 0:57
#Naiset ja niiden tippaleipäaivot &ndash; 0:32
#Jätä rauhaan mun siili! &ndash; 2:51
#Lottovoitto &ndash; 1:07
#Sauli 0,5-vallaton &ndash; 3:10
#Keskustan sponsorihuolet &ndash; 1:32
#Oi Seppo, Seppo! &ndash; 3:09
#Naisten ja miesten tasa-arvo &ndash; 1:36
#Päivinsäde ja menninkäinen (Päivänsäde ja menninkäinen) &ndash; 3:40
#Naisverkosto &ndash; 0:40
#Aina tulee turpiin &ndash; 2:29
#Ahon tulevaisuuden suunnitelmat &ndash; 1:01
#Ei ilman paitaa (Käyn ahon laitaa) &ndash; 3:46
#B-rapun poikia &ndash; 0:57
#Vaikka nimi ois Tsyskovitsi &ndash; 3:13
#Mulla on pidempi kuin sulla &ndash; 1:31
#Kaksi presidenttiä (Kaksi vanhaa tukkijätkää) &ndash; 5:14
#Mukaan autiolle saarelle &ndash; 0:45

## Lähteet
Nana (Iberia)

**Nana** () oli Iberian (eli nykyisen Georgian Kartlin alueen) kuningatarpuoliso ja kuningas Mirian III:n toinen vaimo 300-luvulla. Georgian ortodoksinen kirkko pitää häntä pyhänä, sillä hänellä oli rooli iberialaisten käännyttämisessä kristinuskoon.  

Georgialaisten kronikoiden mukaan Nana oli "kreikkalaiselta alueelta, Pontoksesta, Oligotoksen tytär" ja meni naimisiin Mirianin kanssa hänen ensimmäisen vaimonsa kuoltua (Cyril Toumanoffin mukaan vuonna 292). Pontos saattaa viitata Bosporin kuningaskuntaan, joka oli silloin Rooman valtakunnan vasallivaltio. Toumanoff on olettanut, että Nanan isän nimi saattaa olla korruptoitunut georgialainen muoto nimestä "Olympius" tai "Olympus". Hän oli bosporilainen hallitsija, jonka poika Aurelius Valerius Sogus Olympianus oli Theodosian roomalainen kuvernööri, joka vuorostaan tunnetaan juutalaisen "rukoushuoneen" kunniaksi "korkeimmalle Jumalalle" osoitetusta kreikankielisestä kaiverruksesta vuodelta 306. Nana on yritetty liittää myös Bosporin kuninkaan Theothorseen nuorempaan tyttäreen.

Keskiaikaiset georgialaiset lähteet kertovat, että Nana oli ollut vakaumuksellinen pakana ja halveksinut kristinuskon saarnaa, kunnes hän parantui ihmeen kautta kauheasta sairaudesta ja kääntyi sen jälkeen kappadokialaisen kristityn lähetyssaarnaajan Ninon avustuksella kristinuskoon. Roomalainen historioitsija Tyrannius Rufinus kirjoitti tapahtumista puoli vuosisataa Iberian kääntymisen jälkeen Bacurius Iberialaisen suullisen kertomuksen perusteella. Myös hän mainitsee iberialaisten nimettömän kuningattaren, joka parantui kristityn naisen avulla. Ninon ansiosta myös kuningas Mirian kastettiin pian ja noin vuonna 337 kristinuskosta tehtiin Iberian valtionuskonto. Nana eli kaksi vuotta miestään kauemmin ja kuoli vuonna 363 (Toumanoffin mukaan). Georgian kirkko kanonisoi hänet myöhemmin. Sanotaan, että kuninkaalliset pyhimykset on haudattu Samtavron kirkkoon Mtskhetassa, jossa heidän hautansa ovat edelleen näkyvillä. 

## Lähteet
Poker run

**Poker run** on tapahtuma, jossa osallistujat kulkevat määrätyn reitin moottoripyörillä, veneillä tai autoilla tms. ja vetävät kortin reitin varrella olevissa pysähtymispaikoissa. Parhaan pokerikäden saanut osallistuja palkitaan palkinnolla. 

Poker run -tapahtumaan on yleensä pääsymaksu, joka käytetään tapahtuman järjestämiseen ja yleensä johonkin hyväntekeväisyyskohteeseen.

Suomessa vuodesta 2006 alkaen järjestetty Poker Run Hanko on Suomen suurin moottorivenetapahtuma. Siinä osa korttipisteistä on maissa, osa merellä

## Lähteet
ZDoom

**ZDoom** on muokattu Doom-peliportti, joka tehtiin Doomin alkuperäistä lähdekoodia käyttäen. Peliportin avulla on mahdollista pelata useita Doom-pelityyleihin kuuluvia pelejä kuten esimerkiksi Doom 1 - Final Doom, Heretic, Hexen ja Strife.

ZDoom eroaa alkuperäisestä Doomista monin tavoin. Peliportissa pystyy hyppimään sekä kyykistymään ja hiirellä voi katsella vapaasti. Seinät voivat olla kaltevia. Myös 3D-mallinteita on mahdollista lisätä. ZDoom tukee pitkälti BOOM-pelimoottoria.

## Suositut ZDoom modifikaatiot
*AEod: Aeons of death

## Aiheesta muualla
* ZDoom kotisivu
200 apinaa – Paavo kuninkaaksi!

__NOTOC__
**200 apinaa – Paavo kuninkaaksi!** on Itse valtiaat -satiirisarjan hahmojen imitaatioäänillä tehty toinen musiikki-CD-levy vuonna 2003, joka sisältää 24 laulua. Se pohjautuu tv-elokuvaan Itse valtiaat – Kuningasmusikaali ja erikoisjaksoon Operation ESC.

Albumi ylsi Suomen virallisen listan sijalle 24, ja se pysyi listalla yhteensä neljä viikkoa.

## Kappaleet
#Itse Valtiaat – 0:34
#200 apinaa (12 apinaa) – 3:54
#Paavo pöllyttää Erkkiä ja Vanhasta – 1:06
#Mitä luuseristakin voi tulla (Mitä miehen täytyy olla) – 3:22
#Anneli sanoo laulavansa, mutta pyytämättä – 0:23
#Ne etsii muijaa seuraavaa (Etsit muijaa seuraavaa) – 3:30
#Opposition Matti ja Teppo ärhentelevät – 0:28
#Hallitukselle ei olla hellä (Tahdon olla sulle hellä) – 3:49
#Lipponen pyytää leidit lavalle – 0:16
#3 Punahilkkaa – 2:25
#Kokoomuslainen soololaulaja – 0:19
#Zysse tulee! – 3:14
#Puhemies opastaa ministeri-Tanjaa – 0:29
#Mun kääpiö on Sauli – 3:25
#Seppoa jännittää – 0:30
#Myrskyn jälkeen huokaistaan (Myrskyn jälkeen) – 3:08
#Kaltoin kohdeltu älähtää – 0:32
#Politiikan Pokémon – 2:59
#Hallituksen pop-tenorit esittäytyvät – 0:21
#Nurmijärven mafia – 3:03
#Ei kolmatta jäsentä superduoon – 0:39
#Iso-P ja Iso-T – 2:54
#Emeritukset arvuuttelevat – 1:20
#My Heart Bleeds for You (Bonus-biisi) – 3:24

## Lähteet
ZDaemon

**ZDaemon** on ZDoom-pelimoottoriin perustuva online moninpeli-pelimoottori, jonka avulla voi pelata esimerkiksi Doom 2:a internetin yli. ZDaemon on helppokäyttöinen, samalla tavalla kuten muutkin nykyaikaiset moninpelit. Pelimoottori tukee 16 pelaaja yhtä aikaa samalla palvelimella. ZDaemonilla on mahdollista seurata omaa kehitystään pelissä.

ZDaemon on suosittu pelimoottori ja siihen on tehty paljon virallisia ja epävirallisia klaaneja.

## ZDaemon pelimuodot
CTF
Lipunryöstö, eli pelaajan tehtävä on ottaa vihollisen lippu ja viedä se omalle lipulle jolloin oma joukkue saa pisteen.
Tämä pelimuoto on vain Doom 2:lle

Deathmatch
Kaikki Pelaajat on kaikkien pelaajien vastassa.

Team DM
Joukkue vastaan joukkue eli joukkueet yrittävät tuhota toisiaan.

1-on-1
Pelaaja vastaan pelaaja, eli kaksintaistelu. Muuten samanlainen kuin Deathmatch.

Coop
Tavalliset yksinpelikentät vihollisineen. Pelaajaat yrittävät yhdessä päästä kentän läpi.

FFA Pelaajat kamppailevat toisiaan vastaan. (Free for All)

## Aiheesta muualla
*ZDaemon kotisivu
Dunn

**Dunn** oli yhdysvaltalainen kilpa-autovalmistaja, joka osallistui Indianapolis 500 -kilpailuun kausilla ,  ja . Tallin paras sijoitus oli Al Hermanin ajama 13 sija kaudella 1959.

## Lähteet

## Aiheesta muualla
*
Pankratz

**Pankratz** oli yhdysvaltalainen kilpa-autovalmistaja, joka osallistui Indianapolis 500 -kilpailuun kausilla 1954 ja 1955. Tallin kuljettaja Jimmy Reece oli ensimmäisessä kilpailussa 17. ja toisessa keskeytti moottoririkkoon.

## Lähteet

## Aiheesta muualla
*
Luuserien olympialaiset

**Luuserien olympialaiset** on Itse valtiaat -satiirisarjan hahmojen imitaatioäänillä tehty kolmas musiikki CD-levy vuonna 2004, joka sisältää 29 laulua. Se pohjautuu tv-elokuvaan Itse valtiaat – Urheilumusikaali.

## Kappaleet
#Mukaan suoraan tunnelmaan &ndash; 0:42
#Itse Valtiaat &ndash; 0:33 
#Taiteellinen vaikutelma &ndash; 0:25
#Älyn olympialaiset &ndash; 3:30
#Järeitten miesten laji &ndash; 0:25
#Sumo-Seppo (Matkarakastaja) &ndash; 2:16
#Naruneliössä tapahtuu &ndash; 0:30
#Älä iske lujaa Tarja &ndash; 2:47
#Mustan hevosen laukka &ndash; 0:50
#Kari-Pekka Kyrö tule taloon &ndash; 3:30
#Uusia lajeja syntyy &ndash; 0:25
#Kuka kuiskaa kovimmin &ndash; 3:08
#Palkontojen jakoon valmistaudutaan &ndash; 0:46
#Uosukaisen patsaan jalusta &ndash; 2:51
#Aktivisti verryttelee &ndash; 0:27
#Poliittisesti aktiivisen jätteen loppusijoituspaikka &ndash; 3:11
#Kukot tunkiolla &ndash; 0:27
#Puolipitkä komissaari &ndash; 2:19
#Outo painipari &ndash; 0:29
#Selätä mut Sauli &ndash; 3:30
#Punainen kypärä &ndash; 0:35
#Paavoa Suomessa (Bensaa suonissa) &ndash; 2:49
#Kauneutta areenalle &ndash; 0:25
#Rytminen kilpavoimistelija Anneli &ndash; 1:55
#Rotuasioita &ndash; 0:29
#Pitkän Masan arkki &ndash; 2:46
#Kunniaa Olympiahymnille &ndash; 0:10
#Ollaan luusereita &ndash; 3:02
#Manu ja Mara olympiahuumassa &ndash; 1:02
Chakib Lachkham

**Chakib Lachkham** (s. 27. lokakuuta 1985) on tunisialainen jalkapalloilija, pelipaikaltaan hyökkääjä. Hän pelaa tällä hetkellä tunisialaisessa EGS Gafsassa. 

## Ura
Lachkham aloitti uransa Gafsan junioreissa, josta hänet nostettiin kaudella 2005–2006 edustusjoukkueeseen. Seuraavalla kaudella Lachkham lainattiin Espéranceen puoleksi vuodeksi. Palattuaan takaisin Gafsaan hän onnistui maalinteossa kolmesti, kuten myös seuraavalla kaudella 2008–2009. Lachkham kuitenkin lainattiin loppukaudeksi algerialaiseen MC Algeriin.

## Aiheesta muualla
* Worldfootball.net 
* Kawarji
Tróodos (kylä)

**Tróodos** () on kylä Limassolin alueella Kyproksen tasavallassa Kyproksen saarella. Sen väkiluku on 15 (2010).

Tróodoksen kylä sijaitsee sille nimen antaneessa Tróodos-vuoristossa saaren läntisissä keskiosissa noin  metrin korkeudella merenpinnasta, saaren korkeimman vuoren Ólympos-vuoren huipun tuntumassa ja noin 250 metriä sitä alempana.

Kylässä toimii Tróodoksen kansallispuiston museo, joka esittelee alueen luontoa. Sen yhteydessä on myös 300 metriä pitkä botanis-geologinen polku. Talvikuukausina Tróodoksen kylä on Kyproksen talviurheilun keskus. Kylässä on runsaasti ravintoloita, hotelleja ja muita palveluita matkailijoille.

Kylän lähellä sijaitsee Kyproksen presidentin kesäasunto, joka oli aiemmin saaren brittiläisen kuvernöörin käytössä. Se on rakennettu vuonna 1880.

## Lähteet
812 Naval Air Squadron

**812 Naval Air Squadron** (**812 NAS**) oli Britannian Kuninkaallisen laivaston ilmavoimien lentolaivue.

## Palvelus
Laivue perustettiin 3. huhtikuuta 1933 Välimerellä torpedopommittajalaivueeksi yhdistämällä ''HMS Gloriousin'' 461 ja 462 lentueet . Laivueen kalustona oli kaksitoista Blackburn Riponia, jotka vaihdettiin tammikuussa 1934 Blackburn Baffineihin. *HMS Gloriousin* palattua Englantiin huoltoon laivue siirrettiin kesäkuussa 1934 ensin ''HMS Furiousille'' ja sitten helmikuussa 1935 ''HMS Eaglelle''. Tämän jälkeen laivue palveli maissa Maltalla Hal Farin kentällä, kunnes *HMS Glorious* palasi syyskuussa palvelukseen.

Laivueen kalusto vaihdettiin joulukuussa 1936 Fairey Swordfisheihin. Laivue palveli Välimerellä lukuun ottamatta lyhyttä Englannissa vietettyä aikaa toukokuussa 1937.

### Toinen maailmansota
Toisen maailmansodan syttyessä laivue palveli ''HMS Gloriousilla'', joka lähetettiin Intian valtamerelle metsästämään saksalaisia saarronmurtajia ja kaappareita. Laivue palasi kuitenkin Välimerelle ja se toimitettiin Dekheilan ja Hal Farin maatukikohtiin tukemaan Egyptissä olevia maavoimia. *HMS Glorious* kutsuttiin kotimaahan Norjan tapahtumien vuoksi, mutta 812 laivue siirrettiin osaksi rannikkolennostoa miinoittamaan Hollannin rannikon kohteita.

Laivue liitettiin maaliskuussa 1941 ''HMS Argukselle'' suojaamaan saattuetta, joka toimitti lentokoneita Maltalle. Yhdeksän laivueen koneista siirrettiin heinäkuussa ''HMS Furiousille'' suorittamaan hyökkäys Petsamoon ennen kuin se lähetettiin takaisin Välimerelle suojaamaan saattueita.

Laivue siirrettiin ''HMS Ark Royalille''. Laivueen onneksi sen koneista oli riittävä määrä ilmassa tukialuksen joutuessa saksalaisen sukellusveneen uhriksi ja upotessa. Laivue täydennettiin Gibraltarilla. Kaikki täydennyksenä saadut koneet oli varustettu ASV tutkalla, joka mahdollisti ensimmäisen yöllisen sukellusveneen (U-451) upotuksen 21. joulukuuta. Laivue vahingoitti lisäksi viittä sukellusvenettä toimiessaan maatukikohdista.

Laivueen koneista suuri osa siirrettiin *HMS Argukselle* saattueiden suojaamiseen. Laivue palasi Englantiin *USS Waspin* kannella huhtikuussa 1942. Laivueen vahvuus laskettiin kuuteen koneeseen ja se operoi osana rannikkolennostoa. Laivue toimi lähinnä öisin Englannin kanaalin alueella. Laivue liitettiin 811 laivueeseen 18. joulukuuta 1942.

Laivue perustettiin uudelleen 1. kesäkuuta 1944 RNAS Strettonissa torpedopommittajalaivueeksi. Laivueen kalustona oli 12 (myöhemmin 18) Fairey Barracudaa ja se liitettiin tammikuussa 1945 uudelle tukialukselle ''HMS Vengeancelle''. Tukialuksen mukana laivue liitettiin Brittiläiseen Tyynenmeren laivastoon heinäkuussa Välimerellä tapahtuneen koulutusjakson jälkeen. Laivue ei kerennyt osallistumaan Tyynellä valtamerellä taistelutoimiin ennen sodan päättymistä. Laivue lakkautettiin elokuussa 1946 RNAS Lee-on-Solentissa.

## Lähteet
*
*
*
*

### Viitteet

## Aiheesta muualla
Kiestingin piiri

**Kiestingin piiri** oli hallintopiiri Karjalan autonomisessa sosialistisessa neuvostotasavallassa (vuosina 1940-1956 Karjalais-suomalainen sosialistinen neuvostotasavalta) Neuvostoliitossa. Kiestingin piirin hallintokeskus oli Kiestingin kylä. Vuonna 1926 piiriin kuului kahdeksan kyläneuvostoa, joissa oli yhteensä 59 kylää tai muuta asutusta.  Vuonna 1926 piirissä oli 4&nbsp;964 asukasta, joista oli karjalaisia 4&nbsp;790, suomalaisia 84 ja venäläisiä 90.

Kyläneuvostot vuonna 1926 (keskuskylän nimi suluissa jos on eri kuin kyläneuvoston nimi): 
*Jelettijärvi  
*Kiestinki 
*Laitasalmi (Sohjanansuu) 
*Lohivaara (Lohilahti) 
*Niska 
*Oulanka 
*Rukajärvi (Ruva) 
*Vaarakylä 

Kiestingin piiri perustettiin vuonna 1927 yhdistämällä Oulangan, Kiestingin ja Vaarakylän kunnat. Vuonna 1940 siihen liitettiin Suomen luovuttama Sallan–Kuusamon alue. Tälle Kiestingin piiriin liitetylle alueelle muodostettiin 27. heinäkuuta 1940 Karjalais-suomalaisen neuvostotasavallan korkeimman neuvoston puhemiehistön päätöksellä kolme uutta kyläneuvostoa, jotka olivat Alakurtti, Kairala ja Kuolajärvi.
 
Jatkosodan aikana 1941-1944 lähes koko piirin alue oli Suomen miehittämä. Vuonna 1955 Neuvostoliiton korkeimman neuvoston päätöksellä Alakurtin kyläneuvosto liitettiin Murmanskin alueen Kantalahden piiriin. Alakurtin kyläneuvosto käsitti tuolloin lähes koko luovutetun Sallan alueen. Kiestingin piiri yhdistettiin 1960-luvun alkupuolella Kemin piiriin yhdessä Kalevalan ja Louhen piirien kanssa. Näin syntynyt uusi Kemin piiri jaettiin kuitenkin jo vuonna 1967 takaisin yhdistämistä edeltäneisiin piireihin, sillä erotuksella että Kiestingin piiriä ei enää perustettu uudelleen, vaan sen alue tuli kuulumaan Louhen piiriin.

## Lähteet
Viherviirikaija

**Viherviirikaija** (*Prioniturus luconensis*) on Filippiineillä elävä kaijalaji.

## Koko ja ulkonäkö
Viherviirikaija on noin 29&nbsp;cm pitkä. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on vihreä, tummempi selkäpuolelta ja siipien yläpeitinhöyhenistä. Pidentyneet pyrstösulat ovat mustat ja sinikiiltoiset. Sukupuolet ovat muuten samannäköisiä mutta naaras on kauttaltaan tummemman vihreä. Nokka on vaalean siniharmaa, iiris tummanruskea ja jalat siniharmaat. Nuori lintu muistuttaa aikuista mutta siltä puuttuvat pyrstösulkien "lusikat".

## Esiintyminen
Viherviirikaija elää Filippiinien pohjoisella saarella Luzonilla ja mahdollisesti Marinduquella, jossa se aikaisemmin oli yleinen mutta josta se saattaa olla hävinnyt. Sen populaatio on kooltaan 2&nbsp;500–10&nbsp;000 yksilöä. Lajin kanta on voimakkaasti taantunut, pääasiassa lemmikiksi pyynnin ja metsien hakkuiden seurauksena.

## Elinympäristö
Laji elää alavien maiden metsissä, usein maissipeltojen tuntumassa 300–1&nbsp;000&nbsp;m:n korkeudella merenpinnasta.

## Lisääntyminen
Lajin pesintä tunnetaan erittäin puutteellisesti. Pesintää tapahtuu ainakin huhti-toukokuussa.

## Ravinto
Viherviirikaija syö hedelmiä (eritoten banaania), siemeniä, viljaa, riisiä sekä maissin kukkia ja siemeniä.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
* Arkive  

### Viitteet
Kosteikkoturpiaalit

**Kosteikkoturpiaalit** (*Agelasticus*) on turpiaalien heimoon kuuluva varpuslintusuku. Kosteikkoturpiaalien sukuun kuuluu BirdLifen mukaan 3 lajia. Suvun lajimäärä vaihtelee eri lähteissä.

## Kosteikkoturpiaaleihin kuuluvia lajeja
* Liekkisiipiturpiaali *Agelasticus thilius*
* Mustakosteikkoturpiaali *Agelasticus cyanopus*
* Perunkosteikkoturpiaali *Agelasticus xanthophthalmus*

## Lähteet

## Aiheesta muualla
*ITIS: Chrysomus
Louis Visconti

**Louis Tullius Joachim Visconti** (11. helmikuuta 1791 Rooma – 23. joulukuuta 1853 Pariisi, Ranska) oli ranskalainen arkkitehti ja muotoilija.

Viscontin perhe muutti Pariisiin 1798 ja sai Ranskan kansalaisuuden 1799. Visconti opiskeli arkkitehtuuria Pariisissa Charles Percierin johdolla. Hän sommitteli Napoleonin haudan Hôtel des Invalidesiin ja teki Louvren laajentamissuunnitelmat. Hänen seuraajansa Hector-Martin Lefuel teki töiden suorittajana niihin kuitenkin paljon muutoksia.

Visconti suunnitteli useita yksityistaloja Pariisiin ja  Place Saint-Sulpice -aukion suihkulähteen.

Visconti sai Prix de Romen arkkitehtuurin toisen palkinnon 1814.

Viscontin mainitaan usein suunnitelleen ortodoksiset kirkot Haminaan, Käkisalmeen ja Savonlinnaan, mutta todennäköisempänä suunnittelijana noille kirkoille pidetään Carlo Viscontia (1774–1852).

## Lähteet

## Aiheesta muualla
Café del Mar

**Café del Mar** (vapaasti käännettynä *"kahvila meren ääressä"*) on kahvila/baari Sant Antoni de Portmanyssa, Ibizalla. Café del Mar on erityisesti tunnettu sen auringonlaskuista ja chillout-musiikista. Kesäisin turistit ja paikalliset kerääntyvät kahvilan eteen seuraamaan auringonlaskua ja kuuntelemaan taustalla soivaa musiikkia. 

## Historia

### Alku
*Café del Marin* perustivat Ramón Guiral, Carlos Andrea ja José Les 20. kesäkuuta 1980.. 

## Musiikki

Café del Mar on maailmalla erityisen tunnettu sen tuottamista musiikkikokoelmista. Café del Marin musiikkia alettiin julkaista 80-luvun lopussa kaseteilla. Ensimmäinen virallinen “Café del Mar” CD julkaistiin vuonna 1994, joka sisälsi musiikkia maailmankuuluilta muusikoilta. Suuren menestyksen seurauksena Café del Marin kokoelmaa on tähän mennessä julkaistu jo 16 osaa

### Muusikot
Café del Mar kokoelmilla kuullaan musiikkia useilta eri muusikoilta ympäri maailman, myös Suomesta. Tunnetuimpiin kuuluu: Moby, Jean-Michel Jarre, Chicane, Underworld ja Thomas Newman.

## Aiheesta muualla

*Café del Marin virallinen kotisivu

## Lähteet
40 Winks

**40 Winks** on Eurocomin kehittämä ja GT Interactiven julkaisema lapsille suunnattu tasohyppelypeli. Peli julkaistiin PlayStationille marraskuussa 1999 ja vuosia myöhemmin PlayStation 3:n PlayStation Network -palveluun. Pelin päähenkilöt ovat sisarukset nimeltään Ruff ja Tumble, jotka voittavat vihollisia uniensa avulla.

## Aiheesta muualla
*
Kevin Sorbo

**Kevin David Sorbo** (s. 24. syyskuuta 1958 Mound, Minnesota) on yhdysvaltalainen näyttelijä. Hänen tunnetuimmat roolinsa ovat Hercules televisiosarjassa *[[Hercules (televisiosarja)|Hercules]]* ja Dylan Hunt scifi-sarjassa *[[Gene Roddenberry's Andromeda]]*.

Sorbo aloitti uransa 1980-luvun lopulla, jolloin hän vieraili useissa televisiosarjoissa, kuten *1st & Ten*, *[[Murhasta tuli totta]]* ja *[[Kuuma piiri]]*. Hän oli ehdolla Teräsmiehen rooliin televisiosarjaan *[[Teräsmieheni]]* ja agentti Fox Mulderin rooliin *[[Salaiset kansiot|Salaisiin kansioihin]]*.

Hän nousi kuuluisuuteen esitettyään Herculesta televisioelokuvassa *Hercules and the Amazon Women*, joka oli ensimmäinen viidestä *Hercules*-sarjan pilottijaksosta. Sarjaa esitettiin vuosina 1995–1999 ja siitä tuli yksi suosituimmista sarjoista televisiohistoriassa. Sorbon esittämä hahmo vieraili myös *[[Xena]]ssa*, joka oli *Herculeksen* spin-off-sarja. 

Vuonna 2000 Sorbo siirtyi näyttelemään televisiosarjaan *Gene Roddenberry's Andromeda*, jossa hän näytteli kapteeni Dylan Huntia. Sarja pyöri vuosina 2000–2005. Myöhemmin hän näytellyt muun muassa elokuvissa *[[Walking Tall 3]]* ja *[[Mitäs me spartalaiset]]*.

Sorbo on ollut vuodesta 1998 naimisissa näyttelijä Sam Jenkinsin kanssa ja heillä on kolme lasta.
Midnight Club 3

**Midnight Club 3: Dub Edition** on Rockstar Gamesin tekemä ajopeli. Kuten edeltäjänsäkin, Midnight Club 3 on arcadekaahailu, joka keskittyy hurjapäiseen ja nopeaan katuajeluun autoilla ja moottoripyörillä. Peli on tehty yhteistyössä DUB-lehden kanssa, joka näkyy pelin nimessä, kustomointiosissa sekä pelin sisäisissä DUB-turnauksissa. Peli julkaistiin huhtikuussa 2005 PlayStation 2:lle, Xboxille ja syyskuussa 2005 PlayStation Portablelle. Pelissä ajetaan San Diegossa, Atlantassa ja Detroitissa kuunnellen 75 kappaletta rockista hip hoppiin ja dancesta drum and bassiin. Pelin ikäraja on 12 vuotta.

## Midnight Club 3: Dub Edition Remix
Pelistä julkaistiin myös myöhemmin Remix-versio, jossa on uusi kaupunki Tokio, 25 uutta kappaletta, 24 uutta ajoneuvoa ja enemmän kustomointiosia. Peli julkaistiin maaliskuussa 2006 PlayStation 2:lle ja Xboxille.
Brian Kendrick

**Brian David Kendrick** (s. 29. toukokuuta 1979) on yhdysvaltalainen showpainija, joka painii TNA:ssa. Hänet tunnetaan paremmin keänimillä Brian Kendrick ja The Brian Kendrick. Hän on 173 senttiä pitkä ja painaa 71 kiloa. Hänen lopetusliikkeensä on The Kendrick (Sliced Bread).

## Lähteet